钦定古今图书集成/明伦汇编/氏族典/第043卷 > 《廖用贤尚友录》 > 时瑞
## 钦定古今图书集成/明伦汇编/氏族典/第043卷 > 《廖用贤尚友录》 > 时瑞

按《邵武府志》：“瑞为人高颖有操，气概超绝。以明经恩
选长沙府通判。风裁凛凛，不可犯。有大盗何震东者，
肆行劫掠，家巨万，夤缘当道，人莫谁何。瑞廉得其情，
捕之。当道授以意，令释之，弗听。盗阴以千金贿瑞，瑞
佯许诱其来，见即擒而杖杀之，以此忤当道意，遂弃
官归。居官三载，清正果断，执法不挠，一文不取。归之”
日，行橐萧然。